CELEX: C2006/261/39
Language: et
Date: 2006-10-28 00:00:00
Title: Kohtuasi T-225/06: 26. augustil 2006 esitatud hagi — Budějovický Budvar– versus Siseturu Ühtlustamise Amet — Anheuser-Busch (BUD)

28.10.2006   
            
            
               ET
            
            
               Euroopa Liidu Teataja
            
            
               C 261/20
            
         26. augustil 2006 esitatud hagi — Budějovický Budvar– versus Siseturu Ühtlustamise Amet — Anheuser-Busch (BUD)
   (Kohtuasi T-225/06)
   (2006/C 261/39)
   Hagiavaldus esitati prantsuse keeles.
   Pooled
   
      Hageja: Budějovický Budvar, národní podnik (České Budějovice, Tšehhi Vabariik) (esindaja: advokaat F. Fajgenbaum)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Anheuser-Busch, Incorporated
   Hageja nõuded
   
               —
            
            
               tühistada Siseturu Ühtlustamise Ameti teise apellatsioonikoja 14. juuni 2006. aasta vaidlustatud otsus;
            
         
               —
            
            
               jätta rahuldamata sõnamärgi “BUD” registreerimise taotlus nr 1 603 539 kaupadele klassis 32 ja 33;
            
         
               —
            
            
               edastada Esimese Astme Kohtu otsus Siseturu Ühtlustamise Ametile;
            
         
               —
            
            
               mõista kohtukulud välja äriühingult Anheuser-Busch.
            
         Väited ja peamised argumendid
   
      Ühenduse kaubamärgi taotleja: Anheuser-Busch Incorporated.
   
      Asjaomane ühenduse kaubamärk: sõnamärk “BUD” kaupadele klassides 32 ja 33 — taotlus nr 1 603 539.
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: õigus kaitstud päritolunimetusele “BUD” õlu tähistamiseks.
   
      Vastulausete osakonna otsus: jätta vastulause rahuldamata.
   
      Apellatsioonikoja otsus: jätta kaebus rahuldamata.
   
   
      Väited: Määruse nr 40/94 (1) artikli 62 lõike 1 ja rakendamise määruse nr 2868/95 (2) artikli 20 rikkumine osas, milles apellatsioonikojal puudub pädevus otsustada vastulausemenetluses hageja poolt välja toodud päritolunimetuse kehtivuse üle. Samuti väidab hageja, et tähis “BUD” kujutab endast nii Prantsusmaal kui Austrias kaitstud päritolutähist. Hageja toob lisaks välja määruse nr 40/94 artikli 8 lõike 4 eksliku kohaldamise selles mõttes, et tema arvates kujutab päritolutähis “BUD” endast kaubandustegevuses kasutatavat tähist.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/1, lk 146).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT L 300, lk 1; ELT eriväljaanne 17/01, lk 189).